**Szentendre Város Önkormányzata Képviselő-testületének 6/2022. (II. 28.) önkormányzati rendelete**

**Szentendre Város Önkormányzat Szervezeti és Működési Szabályzatáról szóló 22/2016. (XI.13.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján az alábbi rendeletet alkotja:

**1. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3. §-a helyébe a következő rendelkezés lép:

**„3. §**

(1) A polgármester gondoskodik arról, hogy a település lakossága a nemzeti ünnepeket és a hagyományos városi ünnepeket méltó módon megünnepelhesse. Ezen ünnepek a következők:

*a)* Január első hétvégéje Újévi koncert

*b)* Január 22. Magyar Kultúra Napja

*c)* Február 14-ét követő vasárnap Szentendrei Hagyományőrző Nap (Balassi Bálint Emléknap)

*d)* Március 15. Nemzeti ünnep - 1848/49-es forradalom és szabadságharc

*e)* Április 9. Dumtsa Jenő Emléknap, Szentendre Város Napja

*f)* Május 1. Munka ünnepe

*g)* Május utolsó vasárnapja Hősök napja

*h)* Június 4. Nemzeti Összetartozás Napja

*i)* Június első vasárnapja Pedagógus nap

*j)* Június 24. Iván nap

*k)* Június 25. Dr. Kucsera Ferenc Városi Emléknap

*l)* Július harmadik hétvégéje Ister napok

*m)* Augusztus 19. Szerb búcsú

*n)* Augusztus 20. Nemzeti ünnep - Szent István ünnepe

*o)* Augusztus utolsó hétvégéje Szentendre éjjel-nappal nyitva

*p)* Október 6. Nemzeti gyásznap - Aradi vértanúk ünnepe

*q)* Október 23. Nemzeti ünnep - 1956-os forradalom és szabadságharc évfordulója, a Köztársaság kikiáltásának napja

*r)* November vége – December Adventi gyertyagyújtás

*s)* December 31. Új év köszöntő

(2) Az Önkormányzat hivatalos (testvérvárosi) kapcsolatot tart fenn a rendelet *1. sz. függelékében* felsorolt településekkel.

(3) Az Önkormányzat képviselő-testülete Szentendre Város Díszpolgára Címet, Pro urbe Emlékérmet és városi kitüntető díjakat adományoz. A címek és városi kitüntető díjak adományozására vonatkozó szabályokat külön önkormányzati rendeletek határozzák meg. ”

**2. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.c. melléklete a 2. melléklet szerint módosul.

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 4. melléklete az 1. melléklet szerint módosul.

**3. §**

Ez a rendelet a kihirdetését követő napon lép hatályba.

Szentendre, 2022. február 23.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. február 28-án került kihirdetésre.

**dr. Schramm Gábor**

jegyző

*1. melléklet*

1. A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 4. melléklete a következő 23. ponttal egészül ki:

„23. Gyakorolja az államháztartáson kívüli forrás átvételéről és az önkormányzat által államháztartáson kívülre nyújtott támogatásokról szóló önkormányzati rendeletben a polgármesterre átruházott hatásköröket.”

*2. melléklet*

1. A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.c. melléklet 1. pont helyébe a következő pont lép:

„1. Jóváhagyja a feladatköréhez tartozó intézmények és gazdasági társaságok jogszabályban előírt szabályzatait (így különösen az intézmények szervezeti és működési szabályzatát, munkatervét, szakmai programot, stb.)”